รก อาจเป็นแหล่งสำคัญของ Stem Cells สำหรับใช้ในการรักษาโรคมะเร็งเม็ดโลหิตขาว
ผลการศึกษาใหม่แสดงว่า รก หรือถุงหล่อเลี้ยงทารกในครรภ์ก่อนเกิดนั้น อาจเป็นแหล่งสำคัญของ stem cells หรือเซลพื้นฐาน สำหรับนำไปใช้ในการรักษ
ขณะที่นักวิทยาศาสตร์กำลังมองหาแหล่งstemcells แหล่งใหม่ๆ เพื่อจะมีศักยภาพมากขึ้นในการรักษาผู้ป่วยโรคต่างๆนั้น นักวิทยาศาสตร์ที่โรงพยาบาลเด็กในเมืองโอ๊คแลนด์ รัฐแคลิฟอร์เนียนำรกจากสตรีผู้ให้กำเนิดโดยการผ่าตัด ซึ่งได้รับความยินยอมจากสตรีเหล่านั้นแล้ว มาใช้ในการศึกษาวิจัย นักวิจัยสะกัด stem cells หรือเซลพื้นฐานจากเลือดในรกมาเพาะเลี้ยงด้วยฮอร์โมนให้เป็นเนื้อเยื่อชนิดใดชนิดหนึ่งของร่างกายคนเรานักวิจัยพบว่าสามารถสะกัด stem cells จากรกมาใช้งานได้ผลก็คือจะมีแหล่ง stem cellsสำหรับใช้ในการบำบัดรักษาผู้ป่วยเป็นจำนวนมากขึ้น นักวิจัยพบว่า stem cells หรือเซลพื้นฐานที่ได้จากเลือดในรกนั้นมีเป็นปริมาณมากกว่าที่ได้จากเลือดสายสะดือ 5 เท่า นักวิจัยเคยใช้ stem cells จากเลือดสายสะดือของเด็กเกิดใหม่คนหนึ่งมาใช้ในการรักษาพี่ของเด็กคนนั้นซึ่งเป็นโรคเกี่ยวกับเลือด แต่นักวิจัยบอกว่า stem cellsจากเลือดสายสะดือมีปริมาณไม่พอสำหรับการรักษาโรคโลหิตชนิดร้ายแรงอย่างมะเร็งเม็ดโลหิตขาวและโรคโลหิตจางเนื่องจากความผิดปกติทางกรรมพันธุ์ และแม้ว่าการปลูกถ่ายไขกระดูกจะเป็นช่องทางบำบัดให้เลือกอีกทางหนึ่งแต่ผู้ป่วยจำนวนมากไม่สามารถหาผู้บริจาคไขกระดูกที่เข้ากันได้ นักวิจัยกล่าวว่าข้อดีอีกข้อหนึ่งของ stem cells จากเลือดในรก ก็คือไม่ก่อให้เกิดปฏิกริยาตอบสนองรุนแรงในระบบภูมิต้านทานอย่างที่ stem cells จากไขกระดูกก่อให้เกิด ซึ่งอาจมีการต่อต้านขึ้นมาได้ นอกจากนั้นนักวิทยาศาสตร์อาวุโส Frans Kuypers กล่าวว่า stemcells จากรกไม่เป็นเรื่องขัดแย้งอย่าง stem cells จากตัวอ่อนมนุษย์และยังไม่มีใครได้รับการบำบัดรักษาให้หายจากโรคด้วยการใช้ stem cells จากตัวอ่อนมนุษย์ นักวิทยาศาสตร์กล่าวว่า การนำ stem cells จากรกมาใช้งานได้มากกว่ายิ่งทำให้เป็นการเปิดช่องทางกว้างขึ้นสำหรับผู้ที่ต้องการการบำบัดรักษาในลักษณะนี้ อย่างไรก็ตามยังจะต้องใช้เวลาอีกหลายปีกว่าจะนำstemcells จากรกมาใช้งานได้อย่างแพร่หลายกว้างขวาง โรงพยาบาลเด็กเมืองโอ๊คแลนด์ กำลังหาทุนสำหรับการทดลองบำบัดรักษาตามโรงพยาบาล